62 
Trachenberg radi bolesti i dopusta predstojnika tamošnjeg zavoda, 
u Friedrichshagen kod Berlina, da se tu u kr. zavodu za 
slatkovodno ribarstvo (kgl. Institut für Binnen- 
fischerei) upoznam sa tamošnjim metodama rada. 
Ovaj je zavod u devedesetim godinama utemeljen od »njemač- 
kog ribarskog društva« pod imenom »Fischereiliche Versuchsstation 
des deutschen Fischereivereinse te je bio smješten u maloj kućici 
sa dvije sobice na obali velikog Miggel-jezera, koje obasiže do 
7000 pruskih jutara (po prilici 1700 ha). U zadnjim godinama 
preuzela je država ovaj zavod i izgradila uz onu staru kućicu 
lijepu, veliku dvokatnicu, uredjenu po svim modernim zahtjevima 
za znanstveno i praktično hidrobiološko istraživanje uz trošak od 
četvrt milijuna _ maraka. Predstojnikom zavoda je profesor ribarstva 
i ribogojstva na gospodarskoj visokoj školi u Berlinu dr. P. Schie- 
menz, kojemu stoje uz bok dva asistenta za biologiju i kemiju, i 
jedna pomoćna sila za obavljanje pisarničkih poslova. 
U prizemlju zgrade nalazi se uz stan podvornika velika svjetla 
soba, u kojoj je smješteno 12 velikih posuda iz cementa za držanje 
riba i istraživanje raznih utjecaja, osobito odlaznih voda (Abwässer) 
i otpadaka raznih industrijalnih poduzeća na. njihov život. Ovi 
akvariji dobivaju svoju vodu iz susjednog vodovoda, koji opskrb- 
ljuje i grad Berlin djelomično vodom. Uz ovu sobu je komora za 
mreže i sve druge nužne sprave za hidrobiološko istraživanje na 
ekskurzijama. 
U prvom katu leži na strani prama jezeru veliki kemijski la- 
boratorij, soba za akvarije, za pokuse i istraživanje upliva svjetla na 
razvoj vodenih bilina, osobito resina, i njihovog utjecaja na život 
riba, te soba laboranta. Na drugoj pako strani smještena je soba 
biološkog asistenta i veliki biološki laboratorij. 
U drugom katu nalazi se knjižnica sa sobom za čitanje; uz nju 
velika soba za obdržavanje tečajeva, pisarne predstojnika i tajnika 
te stanovi asistenata, sastojeći svaki iz dviju posve uređenih soba. 
Napokon je još i na tavanu nekoliko manjih radionica, koje 
ali do sada još nijesu uređene. U vrtu zavoda nalazi se veći broj 
malih pokusnih ribnjaka, koji su ali za vrijeme mog boravka 
bili suhi. 
Zadaća zavoda, koju sam proučavao i upoznao za dva tjedna, 
sastoji u znanstvenim istraživanjima i u radu oko podignuća slatko- 
vodnog ribarstva, u proučavanju svih bioloških odnošaja riba, ras- 
